**projektas**

**reg. Nr. T-225**

**2.19.darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2021 m. gegužės 26 d. sprendimo nr. T1-110 „dėl elektromobilių viešojo įkrovimo paslaugos teikimo“ pakeitimo**

2021 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2021 m. gegužės 26 d. sprendimo Nr. T1-110 „Dėl elektromobilių viešojo įkrovimo paslaugos teikimo“ 1.2 punktą ir jį išdėstyti taip:

„1.2. elektromobilių viešojo įkrovimo paslauga vartotojams teikiama neatlygintinai iki 2026 m. gruodžio 31 d.“.

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

1. ***Teisėtvarkos ir visuomeninių organizacijų komitetas – kaip sprendime (apsispręs taryboje).***
2. ***Socialinių reikalų, sveikatos ir aplinkos apsaugos – kaip sprendime (apsispręs taryboje).***
3. ***Biudžeto, ekonomikos ir kaimo reikalų – svarstyti, I. Malinauskas – nemokama 1 arba 2 metus.***
4. ***Švietimo, kultūros ir sporto – apsispręs taryboje.***

Parengė

Pasvalio rajono savivaldybės administracijos

Vietinio ūkio ir plėtros skyriaus statybos inžinierius

A. Vičas

2021-11-08

Suderinta DVS Nr. RTS-232

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2021m. gegužės 26 d. sprendimo nr. T1-110 „dėl elektromobilių viešojo įkrovimo paslaugos teikimo“ pakeitimo**

2021 m. lapkričio 8 d.

Pasvalys

**1. Projekto rengimą paskatinusios priežastys, parengto projekto tikslai ir uždaviniai.**

Viešojo įkrovimo stotelė perduodama 5 metų laikotarpiui, kuriam pasibaigus, bus demontuota ir grąžinta Transporto kompetencijų Agentūrai.

Atsižvelgiant į tai, kad Savivaldybėje tokia stotelė jau veikia ir jos terminas neatlygintinas yra iki 2021 m. gruodžio 31 d., siūloma pratęsti paslaugą ir nustatyti Savivaldybės tarybai, kad būtų neatlygintina iki 2026 m. gruodžio 31 d., tai yra visą likusi laikotarpį iki kol bus demontuota ir perduota stotelė Agentūrai.

Siekiant skatinti gyventojus naudoti netaršius, aplinkai draugiškus automobilius ir tokiu būdu prisidėti prie gyvenamosios aplinkos kokybės gerinimo, siūloma Savivaldybės tarybai nustatyti, kad iki 2026 m. gruodžio 31 d. elektromobilių viešojo įkrovimo paslauga vartotojams būtų teikiama neatlygintinai.

Vadovaujantis Elektromobilių įkrovimo stotelių perdavimo savivaldybėms tvarkos 17 punktu, savivaldybių tarybos turi teisę nustatyti ir gauti atlygį iš galutinių vartotojų už stotelėse suteiktą elektromobilių įkrovimo paslaugą.

**2. Projekto iniciatoriai (institucija, asmenys ar piliečių atstovai) ir rengėjai.**

Pasvalio rajono savivaldybės administracijos vietinio ūkio ir plėtros skyrius.

**3. Kokių rezultatų laukiama.**

Bus sudaryta galimybė elektromobilių savininkams nemokamai naudotis savivaldybei priklausiančia elektromobilių įkrovimo stotele.

**4. Sprendimo projekto rengimo metu gauti specialistų vertinimas.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Per pastaruosius 5 mėnesius elektromobilių savininkai suvartojo 1606,0 kWh

Pateikiama rodmenų duomenys, žemiau pateiktoje lentelėje.

|  |  |  |  |
| --- | --- | --- | --- |
| **2021 metai**  **mėn.** | **Skaitiklio rodmenys**  **kas mėn.** | **Suvartota per**  **mėn.** | **Kaina per**  **mėn. Eur** |
|  |  |  |  |
| Birželis | 170,0 kWh | 170,0 kWh | 22,10 Eur |
| Liepa | 502,0 kWh | 332,0 kWh | 43,16 Eur |
| Rugpjūtis | 884,0 kWh | 382,0 kWh | 49,66 Eur |
| Rugsėjis | 1138,0 kWh | 254,0 kWh | 33,02 Eur |
| Spalis | 1606,0 kWh | 468,0 kWh | 60,84 Eur |
| Lapkritis |  |  |  |
| Gruodis |  |  |  |
| ***Iš viso:*** |  | **1606,0 kWh** | **208,78 Eur** |

Už sunaudotą elektros energiją papildomi asignavimai iš Savivaldybės biudžeto turėtų būti skiriami Pasvalio sporto mokyklai (Taikos g. 22, Pasvalys).

**6. Galimos teigiamos ar neigiamos sprendimo priėmimo pasekmės.**

Teigiamos pasekmės – skatinamas elektromobilių naudojimas, sudaroma galimybė elektromobilių savininkams nemokamai naudotis savivaldybei priklausančia elektromobilių įkrovimo stotele.

Vietinio ūkio ir plėtros skyriaus statybos inžinierius Audrius Vičas